Kaebusena käsitleme kriitilisi tähelepanekuid saadete ajakirjandusliku ja tehnilise kvaliteedi kohta. Kaebused võivad puudutada järgmisi teemasid:    1) saade on erapoolik ja kallutatud;  2) saate külaline või allikas on asetatud põhjendamatult halba  valgusesse;  3) ajakirjanik eksib faktide vastu ning esitab vägivaldseid seoseid, millel ei ole kokkupuudet tegelikkusega;  4) saates reklaamitakse varjatult mõnda toodet või teenust;  5) saates kasutatav keel on vigane.    Samuti käsitleme kaebusena osutusi teistele puudustele, mis hakkavad silma ja kõrva rahvusringhäälingu saadetest. Eeldame, et kaebus on mõistlik ja juhib meie tähelepanu vigadele, mida tulevikus vältides saame parandada rahvusringhäälingu saadete kvaliteeti.